Vil skilles fra Courteney Cox
Skuespiller David Arquette har levert inn skilsmissepapirene. Paret gikk hver til sitt i mai 2010. Arquette går for en felles foreldrerett til deres datter Coco, som fyller åtte år på onsdag. Det viser dokumentene som er sendt inn for noen dager siden. Det er ukebladet People som melder dette.Paret, som giftet seg i juni 1999, har fortsatt nær kontakt. - Han er mitt favorittmenneske. Uansett hva som skjer i fremtiden, er han min aller beste venn, sa Cox til People i januar.Cox og Arquette spilte sammen i filmen «Scream». Skrekkfilmen hadde premiere i 1996. Arquette er tidligere profesjonell wrestler. Han har dukket opp i en rekke filmer og har gjort flere TV-serier. I begynnelsen av 2011 ble han innlagt for alkoholmisbruk. I oktober, ni måneder senere, bekreftet Arquette på «The Tonight Show with Jay Leno» at han hadde vært edru i ni måneder. Cox er kanskje best kjent for sin rolle som «Monica Geller» i TV-serien «Friends».
David Arquette (40) og Courteney Cox (47) ekteskap er ett skritt nærmere å være over.